47. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 153 της 12/30 Απρ. 1991 (ΦΕΚ Α΄ 61) (Διόρθ. σφαλμ. στο ΦΕΚ Α΄ 81/30-51991) Οργανισμός του Ταμείου Ασφαλίσεως Ναυτικών Πρακτόρων και Υπαλλήλων. Έχοντας υπόψη: 1.Τις διατάξεις: α)Της παρ. 5 του άρθρ. 24 του Νόμ. 1558/1985 «Κυβέρνηση και Κυβερνητικά Όργανα» (ΦΕΚ 137/Α/1985). β)Του Νόμ. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και των Οργανισμών τοπικής αυτοδιοίκησης και άλλες διατάξεις» και ιδιαίτερα της παρ. 10 του άρθρ. 9. γ)Του άρθρ. 68 του Νόμ. 1622/1986 Τοπική Αυτοδιοίκηση - περιφερειακή ανάπτυξη και δημοκρατικός προγραμματισμός (ΦΕΚ 92/Α/1986). 2.Την Υ 1140/1051173/1390/0001/9.7.1990 απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στον Υφυπουργό Οικονομικών» (ΦΕΚ 420/Β/1990). 3.Την αριθ. Υ 1201/5.10.1990 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού Εθνικής Οικονομίας Ευθυμίου Χριστοδούλου» (ΦΕΚ 636/Β/5.10.1990). 4.Την αριθ. 520/27.9.1990 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Εσωτερικών, Υγείας, Πρόνοιας και Κοιν. Ασφαλίσεων, του Αναπληρωτή Υπουργού Εθνικής Οικονομίας και του Υφυπουργού Οικονομικών, αποφασίζουμε: Διάρθρωση Υπηρεσιών Άρθρ.1.-Οι υπηρεσίες του Ταμείου Ασφάλισης Ναυτικών Πρακτόρων και υπαλλήλων, αποτελούν Διεύθυνση που συγκροτείται ως εξής: α)Τμήμα Παροχών β)Τμήμα Εσόδων γ)Τμήμα Ελέγχου δ)Τμήμα Οικονομικού  ε)Τμήμα Μηχανογράφησης στ)Τμήμα Μητρώου - Στατιστικής ζ)Γραφείο Διοικητικού η)Γραφείο Νομικών Υποθέσεων θ)Τμήμα Ανατολικής - Κεντρικής και Δυτικής Μακεδονίας και Θράκης με έδρα τη Θεσσαλονίκη και τοπικά όρια τα αντίστοιχα των Νομών Θεσσαλονίκης, Χαλκιδικής, Πιερίας, Ημαθίας, Κοζάνης, Γρεβενών, Καστοριάς, Φλώρινας, Πέλλας, Κιλκίς, Σερρών, Δράμας, Καβάλας, Ξάνθης, Ροδόπης και Έβρου. Σελ. 1880(β) Τεύχος 1206-Σελ. 78 Αρμοδιότητες Διεύθυνσης Άρθρ.2.-Οι αρμοδιότητες της Διεύθυνσης ανάγονται στα πιο κάτω θέματα, που κατανέμονται μεταξύ των Τμημάτων και των Γραφείων αυτής, ως εξής: α)Τμήμα Παροχών: Επιμέλεια της απονομής και χορήγησης των παροχών στους δικαιούχους, ύστερα από έλεγχο των υποβαλλομένων δικαιολογητικών. Μέριμνα για την τήρηση και ενημέρωση του Μητρώου και των ατομικών φακέλλων των συνταξιούχων. Μέριμνα για την πληρωμή των συνταξιούχων και την παρακολούθηση των μεταβολών τους. β)Τμήμα Εσόδων: Μέριμνα για την είσπραξη των πάσης φύσεως εσόδων του Ταμείου, προσδιορισμός, και βεβαίωση των ασφαλιστικών εισφορών, υπολογισμός των νομίμων προσθέτων καθώς και παρακολούθηση της έγκαιρης και κανονικής είσπραξης των πάσης φύσεως προσόδων του Ταμείου και των πόρων από την περιουσία του.  γ)Τμήμα Ελέγχου: Μέριμνα για τον έλεγχο και την απογραφή των ασφαλιστέων προσώπων, τόσο των αυτοτελώς εργαζομένων, όσο και των απασχολουμένων, στις υπαγόμενες στην ασφάλιση επιχειρήσεις, υπαλλήλων και της διαπίστωσης των διαφόρων ασφαλιστικών μεταβολών. Έλεγχος για την εμπρόθεσμη ή μη καταβολή των υποχρεώσεων των υπόχρεων προσώπων και λήψη των αναγκαίων μέτρων. Τήρηση αρχείου εκδιδομένων δελτίων ελέγχου, πράξεων επιβολής εισφορών, καθώς και των συντασσομένων από αυτό εισηγήσεων ή εκθέσεων. 39.Ο.γ.47 Ταμείο Ασφαλίσεως Ναυτικών Πρακτόρων και Υπαλλήλων(ΤΑΝΠΥ) δ)Τμήμα Οικονομικού: Τήρηση και ενημέρωση των λογιστικών βιβλίων του Ταμείου και γενικά ενέργεια της λογιστικής υπηρεσίας του Ταμείου, σύμφωνα με τις κείμενες διατάξεις. Κατάρτιση προϋπολογισμού των εσόδων και εξόδων του Ταμείου και του ετήσιου Ισολογισμού και Απολογισμού. Φύλαξη των δικαιολογητικών της οικονομικής κίνησης και των λογιστικών Ταμειακών ή συμψηφιστικών εγγράφων. Ενέργεια των εισπράξεων των πληρωμών των πάσης φύσεως δαπανών και παροχών αυτού. Διαχείριση κάθε δαπάνης καθώς και εκκαθάριση αποδοχών και γενικά αποζημιώσεων προσωπικού. Μέριμνα για την προμήθεια κάθε μηχανήματος υλικού, εφοδίου, ή άλλου περιουσιακού στοιχείου της υπηρεσίας, καθώς και για την στέγασή της. ε)Τμήμα Μηχανογράφησης: Μέριμνα για την προετοιμασία των στοιχείων για μηχανογράφηση. Μέριμνα για την επιστημονική επεξεργασία των στοιχείων, την διεξαγωγή ερευνών, την επισήμανση προβλημάτων, καθώς και την εκπόνηση μελετών σε αντικείμενο αρμοδιότητας του Ταμείου. στ)Τμήμα Μητρώου – Στατιστικής: Τήρηση και ενημέρωση Μητρώου και ατομικών φακέλων ασφαλισμένων του Ταμείου. Εισήγηση στη λήψη αποφάσεων για ασφάλιση ή μη κρινομένων προσώπων, για κατάταξη ή μετάταξη σε ασφαλιστικές κλάσεις και την καταχώρηση των διαφόρων επαγγελματικών μεταβολών. Επεξεργασία των ασφαλιστικών στοιχείων για τη χορήγηση στους κύρια ασφαλισμένους, βεβαιώσεων για την έκδοση ή ανανέωση από το ΙΚΑ βιβλιαρίων ασθενείας. Έκδοση των ασφαλιστικών βιβλιαρίων καθώς και των καρτελών Μητρώου. Σύνταξη στατιστικών πινάκων, σχετικά με τον αριθμό των εν ενεργεία ασφαλισμένων και των επιχειρήσεων. ζ)Γραφείο Διοικητικού. Χειρισμός όλων των θεμάτων υπηρεσιακής κατάστασης προσωπικού. Διακίνηση της αλληλογραφίας. Τήρηση πρωτοκόλλου και γενικού αρχείου. Αναπαραγωγή πάσης φύσεως εγγράφων. Μέριμνα για τη βεβαίωση του γνήσιου της υπογραφής του προσωπικού και των πολιτών. Βεβαίωση από τον προϊστάμενο ή το νόμιμο αναπληρωτή του της ακρίβειας αντιγράφων φωτογραφιών ή φωτοτυπικών εγγράφων των οποίων τα πρωτότυπα εκδίδονται από το Ταμείο, ύστερα από αντιπαραβολή τους με το επιδεικνυόμενο σχετικό πρωτότυπο ή ακριβές αντίγραφο. Μέριμνα για τη σύσταση πάγιας προκαταβολής χαρτοσήμου και λοιπών ενσήμων, καθώς και εντύπων υπεύθυνων δηλώσεων, για την εξυπηρέτηση των πολιτών. Μέριμνα για τη φύλαξη και καθαρισμό του καταστήματος της υπηρεσίας. Μέριμνα για την κατάρτιση και εφαρμογή προγραμμάτων εκπαίδευσης προσωπικού στα πλαίσια της ισχύουσας κάθε φορά νομοθεσίας. η)Γραφείο Νομικών Υποθέσεων: Επιμέλεια και χειρισμός δικαστικών και νομικών υποθέσεων. Γνωμοδότηση για κάθε θέμα που παραπέμπεται σε αυτό από το Δ.Σ. του Ταμείου ή τον Διευθυντή. θ)Τμήμα Ανατολικής, Κεντρικής και Δυτικής Μακεδονίας και Θράκης: Μέριμνα για την εγγραφή και ασφάλιση των υπαγομένων στην ασφάλιση του Ταμείου. Επιμέλεια για τον έλεγχο των εργοδοτών και τη βεβαίωση και είσπραξη των εισφορών. Χειρισμός, γενικά των υποθέσεων του Ταμείου. Διάρθρωση θέσεων «Άρθρ.3.-1.Οι θέσεις του προσωπικού του Ταμείου Ασφαλίσεως Ναυτικών Πρακτόρων και Υπαλλήλων, διαρθρώνονται ως εξής: ΚΑΤΗΓΟΡΙΑ ΠΕ -Κλάδος ΠΕ Διοικητικός – Λογιστικός, θέσεις 20. -Κλάδος ΠΕ Πληροφορικής, θέσης μία ειδικότητας επιστήμης των υπολογιστών. ΚΑΤΗΓΟΡΙΑ ΤΕ -Κλάδος ΤΕ Διοικητικός – Λογιστικός, θέσεις 5. ΚΑΤΗΓΟΡΙΑ ΔΕ -Κλάδος ΔΕ Διοικητικός – Λογιστικός, θέσεις 23. -Κλάδος ΔΕ Δακτυλογράφων – Στενογράφων, θέσεις 2, ειδικότητας δακτυλογράφων ελληνικής. -Κλάδος ΔΕ Προσωπικού Η/Υ, θέσεις έξι, ειδικότητας χειριστών Η/Υ. ΚΑΤΗΓΟΡΙΑ ΥΕ -Κλάδος ΥΕ Επιμελητών, θέση μία για εργασίες που προβλέπονται στην παρ. 1 του άρθρ. 23 του Π.Δ. 194/1988 (ΦΕΚ 84/Α/1988). -Κλάδος ΥΕ προσωπικού καθαριότητας, θέσεις δύο. ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ -Δύο θέσεις δικηγόρων. 2.Προσόντα διορισμού για την πλήρωση των πιο πάνω θέσεων προσωπικού ορίζονται τα προβλεπόμενα στο Π.Δ. 194/1988 (ΦΕΚ 84/Α/88). Ειδικά για τις θέσεις προσωπικού με έμμισθη εντολή, άδεια δικηγορίας στον Άρειο Πάγο για τον έναν και άδεια δικηγορίας στο Πρωτοδικείο για το δεύτερο». Το μέσα σε « » άρθρ. 3 αντικαταστάθηκε ως άνω από το άρθρ. 1 Π.Δ. 345/30 Αυγ.-6 Σεπτ. 1995 (ΦΕΚ Α΄ 183). Κατανομή θέσεων «Άρθρ.4.-Από τις θέσεις του προσωπικού του Ταμείου που προβλέπονται από το άρθρ. 3 του παρόντος, κατανέμονται στο Τμήμα Ανατολικής Κεντρικής και Δυτικής Μακεδονίας και Θράκης, οι εξής θέσεις: -Κλάδος ΠΕ Διοικητικός-Οικονομικός, θέση μία -Κλάδος TΕ Διοικητικός-Λογιστικός, θέση μία -Κλάδος ΔΕ Διοικητικός-λογιστικός, θέσεις 5 -Κλάδος ΔΕ Χειριστών Υ/Υ (ειδικ. χειριστ. Η/Υ), θέση μία». Το μέσα σε «» άρθρ. 4 αντικαταστάθηκε ως άνω από το άρθρ. 2 Π.Δ. 345/30 Αυγ.-6 Σεπτ. 1995 (ΦΕΚ Α΄ 183). (Αντί για τη σελ. 1880,01) Σελ. 1880,01(α) Τεύχος 1327 Σελ. 81 Ταμείο Ασφαλίσεως Ναυτικών Πρακτόρων και Υπαλλήλων(ΤΑΝΠΥ) 39.Ο.γ.47 Προϊστάμενοι οργανικών μονάδων Άρθρ.5.-α)Στη Διεύθυνση του Ταμείου προΐσταται υπάλληλος των κλάδων ΠΕ Διοικητικού – Οικονομικού ή ΤΕ Διοικητικού – Λογιστικού ή ΔΕ Διοικητικού – Λογιστικού, ο οποίος υπογράφει όλα τα έγγραφα του Ταμείου, με τον πρόεδρο δε του Δ.Σ. και τον προϊστάμενο του Τμήματος Οικονομικού τις επιταγές, τα εντάλματα πληρωμών και τις εντολές προς τις Τράπεζες. β)Στα Τμήματα της Κεντρικής και περιφ/κής Υπηρεσίας (πλην του Τμήματος μηχανογράφησης και του Γραφείου Νομικών Υποθέσεων) και στο γραφείο Διοικητικού της Διεύθυνσης, προΐστανται υπάλληλοι των Κλάδων ΠΕ Διοικητικού – Οικονομικού ή ΤΕ Διοικητικού – Λογιστικού ή ΔΕ Διοικητικού – Λογιστικού. γ)Στο Τμήμα Μηχανογράφησης προΐσταται υπάλληλος του Κλάδου ΠΕ Πληροφορικής ή ΤΕ Πληροφορικής ή ΔΕ Προσωπικού Η/Υ. δ)Στο Γραφείο Νομικών Υποθέσεων, προΐσταται ο δικηγόρος παρ’ Αρείω Πάγω.  Κατάταξη προσωπικού Άρθρ.6.-1.Οι υπάλληλοι του Ταμείου Ασφαλίσεως Ν. Πρακτόρων που υπηρετούν κατά την δημοσίευση του παρόντος δ/τος κατατάσσονται σε αντίστοιχες θέσεις κατά κλάδο ως εξής: α)Στον Κλάδο ΠΕ Διοικητικό – Οικονομικό οι υπάλληλοι του Κλάδου ΠΕ Διοικητικού – Οικονομικού. β)Στον Κλάδο ΤΕ Διοικητικό – Λογιστικό οι υπάλληλοι του Κλάδου ΤΕ Διοικητικού – Λογιστικού. γ)Στον Κλάδο ΔΕ Διοικητικό – Λογιστικό οι υπάλληλοι του Κλάδου ΔΕ Διοικητικού – Λογιστικού. Στις θέσεις με έμμισθη εντολή, ο υπηρετών δικηγόρος παρ’ Αρείω Πάγω. δ)Στον Κλάδο ΥΕ Επιμελητών, οι υπάλληλοι του Κλάδου ΥΕ Επιμελητών. Με την Φ557/553/26 Μαρτ. – 9 Απρ. 1991 (ΦΕΚ Β΄ 214) απόφ.. Υπ. Υγείας, Πρόνοιας και Κοιν. Ασφαλίσεων, κατωτ. σελ. 2008, 2025, συστήθηκε Ε΄ Κοινό Υπηρεσιακό Συμβούλιο Ομάδας Ασφαλιστικών Ταμείων για την αντιμετώπιση της υπηρεσιακής κατάστασης των υπαλλήλων του Ταμείου Ασφαλίσεως Ναυτικών Πρακτόρων και Υπαλλήλων που λειτουργεί στον Πειραιά με έδρα το Επικουρικό Ταμείο Εργατοϋπαλλήλων Μετάλλου. Σελ. 1880,02(α) Τεύχος 1327 Σελ. 82